ఆర్.గుండూరావు

ఆర్. గుండు రావు (27 సెప్టెంబర్ 1937 - 22 ఆగష్టు 1993) 1980 నుండి 1983 వరకు కర్ణాటక రాష్ట్ర ముఖ్యమంత్రిగా ఉన్నారు.

 జీవిత విశేషాలు 
గుండూరావు 1937 ఏప్రిల్ 8 న బ్రిటీష్ ఇండియాలోని పూర్వపు కూర్గ్ ప్రావిన్స్ (ప్రస్తుతం కర్నాటకలోని కొడగు జిల్లాలో ) కుశలనగరలో కన్నడ బ్రాహ్మణ కుటుంబంలో   కె. రామారావు,  చిన్నమ్మ దంపతులకు జన్మించాడు. అతని తండ్రి స్థానిక పాఠశాలలో ప్రధానోపాధ్యాయుడు. గుండూరావు అమ్మతి ఉన్నత పాఠశాలలో చదివాడు. అతను కొడగులో ప్రసిద్ధ బాల్ బ్యాడ్మింటన్ క్రీడాకారుడు. అతను అనేక ట్రోఫీలను గెలుచుకున్నాడు. 

 రాజకీయ జీవితం 
రావు తన రాజకీయ జీవితాన్ని కుశాలనగర్ టౌన్ మునిసిపాలిటీ అధ్యక్షుడిగా ప్రారంభించాడు.  ఈ పదవిలో అతను పదేళ్లపాటు పనిచేశాడు. అనంతరం 1972, 1978లో సోమవారపేట నుంచి శాసనసభ్యునిగా ఎన్నికయ్యాడు. అతను డి. దేవరాజ్ ఉర్స్ ప్రభుత్వంలో మంత్రిగా,  కొంతకాలం ప్రతిపక్ష నాయకుడిగా కూడా పనిచేశాడు.

దేవరాజ్ అర్స్  ప్రభుత్వం కూలిపోవడంతో కర్ణాటక ముఖ్యమంత్రి అయ్యాడు. బెంగుళూరులో  కెంపెగౌడ బస్ స్టేషన్ అని పిలువబడే మెజెస్టిక్ బస్ స్టేషన్ నిర్మాణానికి ముఖ్యమంత్రిగా గుండూరావు బాధ్యత వహించాడు.   అతను కర్ణాటకలో అనేక మెడికల్, ఇంజినీరింగ్ కాలేజీలను కూడా మంజూరు చేశాడు. ఆయన హయాంలో ఏడాదిన్నర వ్యవధిలో కావేరి రెండో దశ పూర్తయింది. మైసూరులో "కళా మందిర" నిర్మాణానికి కూడా బాధ్యత వహించాడు. 

కర్నాటక పరిపాలన ,  విద్యలో కన్నడకు ఆధిపత్యం కావాలని గోకాక్ ఆందోళనలు అలాగే నర్గుండ్,  నవలగుండ్‌లలో రైతులపై పోలీసుల కాల్పులు ఆయన ముఖ్యమంత్రిగా ఉన్న సమయంలో జరిగాయి. అతను సమర్థవంతమైన నిర్వాహకుడిగా గుర్తింపు పొందినప్పటికీ, అతను తన ఆడంబరత్వం, ధైర్యం,  బహిరంగంగా మాట్లాడటం కోసం మరింతగుర్తింపు పొందాడు.  

గుండూ రావు 1989 నుండి 1991 వరకు బెంగుళూరు దక్షిణ నియోజకవర్గం నుండి పార్లమెంటు సభ్యునిగా కూడా ఎన్నికయ్యారు 

 మరణం 
అతను 56 సంవత్సరాల వయస్సులో 1993 ఆగస్టు 22న లండన్‌లో క్యాన్సర్‌తో మరణించాడు.

 వ్యక్తిగత జీవితం 
అతని కుమారుడు దినేష్ గుండు రావు ప్రస్తుతం బెంగళూరులోని గాంధీనగర్ నియోజకవర్గం నుండి శాసనసభ్యుడిగా and a former minister for food and civil supplies. కొనసాగుతున్నాడు. అతను    ఆహార,  పౌర సరఫరాల మంత్రిగా పనిచేస్తుసాడు.

 మూలాలు 

 బాహ్య లింకులు 

 kn:ఆర్. గుండూ రావ్ ఆర్.గుండు రావు కన్నడ జీవిత చరిత్ర
 గుండూరావు జీవిత చరిత్ర విడుదల
వర్గం:భారతదేశ రాష్ట్రాల ముఖ్యమంత్రులు
వర్గం:కర్ణాటక ముఖ్యమంత్రులు
వర్గం:1993 మరణాలు
వర్గం:1937 జననాలు